CELEX: 62014TN0405
Language: et
Date: 2014-05-31 00:00:00
Title: Kohtuasi T-405/14: 31. mail 2014 esitatud hagi – Yavorskaya versus nõukogu jt

11.8.2014   
            
            
               ET
            
            
               Euroopa Liidu Teataja
            
            
               C 261/41
            
         31. mail 2014 esitatud hagi – Yavorskaya versus nõukogu jt
   (Kohtuasi T-405/14)
   2014/C 261/67
   Kohtumenetluse keel: prantsuse
   
      Pooled
   
   
      Hageja: Elena Yavorskaya (Moskva, Venemaa) (esindajad: advokaadid: D. Grisay, C. Hartman ja Y. G. Georgiades)
   
      Kostjad: Euroopa Liidu Nõukogu, Euroopa Komisjon, Euroopa Keskpank (EKP) ja Eurogroup, keda esindab Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada käesolev Euroopa Liidu toimimise lepingu artikli 340 alusel esitatud lepinguvälise kahju hüvitamise hagi vastuvõetavaks;
            
         
               —
            
            
               tunnistada hagi põhjendatuks selle alusel, et erinevate Euroopa Liidu institutsioonide poolt Küprose Vabariigile pangakontode arestimise valdkonnas määratud meetmed rikuvad piisavalt selgelt Euroopa Liidu õiguse aluspõhimõtteid, mis annavad õigusi üksikisikutele – see kujutab endast ELTL artikli 340 rikkumist;
            
         
               —
            
            
               tuvastada, et Euroopa Liidu tegevus on raske ja selge õigusrikkumine, mis põhjustas hagejale kahju, mida võib hinnata vähemalt 3 2 99  855,45 eurole, arvestama seda, et menetluse käigus võib see, eelkõige intressi ja vastavaid kohtukulusid silmas pidades langeda või tõusta;
            
         
               —
            
            
               mõista eespool nimetatud summa välja Euroopa Liidult;
            
         
               —
            
            
               mõista Euroopa Liidult välja kohtukulud.
            
         
      Väited ja peamised argumendid
   
   Hageja esitab hagiavalduse põhjenduseks ühe väite, mis käsitleb Euroopa Liidu poolset lepinguvälist rikkumist ning täpsemalt omandiõiguse põhimõtte ja diskrimineerimise keelu põhimõtte rikkumist.
   Euroopa Liidu poolt Küprose Vabariigi suhtes kehtestatud meetmed viisid hageja pangaarve külmutamiseni Laïki Bank’s, ilma et talle oleks makstud õiglast ja eelnevat hüvitist.
   Euroopa Liit rikkus ilmselgelt ja ebamõistlikult hageja omandiõigust ja kuna vaid alla 1 00  000,00 euro suurused hoiused on Laiki Bank’s Euroopa Liidu poolt Küprose ametiasutustele ette nähtud meetmete kohaselt tagatud, siis ka diskrimineerimise keelu põhimõtet.